b'\n_START_ARTICLE_\nCivilization\n_START_PARAGRAPH_\nCivilization (pogosto okraj\xc5\xa1ano kot Civ oz. Civa) je videoigra avtorja Sida Meierja iz leta 1991. Igro je izdalo podjetje Microprose, z njo pa sta tako podjetje kot avtor zaslovela in kasneje naredila \xc5\xa1e ve\xc4\x8d nadaljevanj. Sprva je iz\xc5\xa1la razli\xc4\x8dica za operacijski sistem MS-DOS, kasneje pa je bila predelana \xc5\xa1e za mnoge druge platforme.\n_START_SECTION_\nNa\xc4\x8din in cilj igranja\n_START_PARAGRAPH_\nCiva je potezna strategija, igra pa se jo lahko en sam ali pa ve\xc4\x8d igralcev naenkrat._NEWLINE_Cilj igre je ustvariti in voditi civilizacijo od prazgodovine do dana\xc5\xa1njega \xc4\x8dasa. To vsebuje razvijanje najrazli\xc4\x8dnej\xc5\xa1ih tehnologij, gradnjo in razvijanje mest ter obrambo in bitke z drugimi civilizacijami._NEWLINE_Igro je leta 1996 revija Computer Gaming World izbrala za najbolj\xc5\xa1o igro sveta.'